Արդարեւ, այս քրտախօս հայերէն շատեր Գամիշլիի տեղւոյն պատասխանատուներու ժրաջան աշխատանքով, հայերէն սորված են եւ տէր եղած իրենց ինքնութեան, քանի որ Ազգ. Իշխանութեան մօտ խիստ կարեւոր մտահոգութիւն եղած էր անոնց մօտ զարգացնել ազգային գիտակցութիւնը, բնականաբար այս մէկը եթէ ոչ ամբողջովին, սակայն պատկառելի բաժին մը յաջողութիւն գտած է, յատկապէս հայ հոգեւոր մշակոյթի, երիտասարդական եւ մարզական կեանքի միջոցաւ: